**Titoktartási megállapodás**

|  |
| --- |
| amely létrejött egyrészről a**……………………………..** |
| Székhelye:  |  |
| Cégjegyzékszám:  |  |
| Adószám:  |  |
| Képviseli:  |  |
| (a továbbiakban: **Társaság**), |
| másrészről az

|  |
| --- |
|  **Óbudai Egyetem**  |
|  Székhelye: 1034 Budapest, Bécsi út 96/b |  |
|  Intézményi azonosító: FI12904 Adószáma: 19308760-2-41  |  |
|  Képviseli: Prof. Dr. Rajnai Zoltán |  |

 (a továbbiakban: **Egyetem**)együttesen Felek (a továbbiakban: **Felek**) között az alább jelzett napon és helyen, a következő határidőkhöz és feltételekhez igazodva. |

1. **Előzmények**
	1. …………………………………………………………………. *(név)* (Neptun azonosító: ……………..…..…………..) (a továbbiakban: Hallgató), az Óbudai Egyetem ……………………………………………………………………………………………………….. Kar …………………………………………………………….. BSc/MSc szakos hallgatója a(z) „………………… ………………………...………………………………………….……………………….*”* című szakdolgozatában/diplomamunkájában (továbbiakban: Szakdolgozat) olyan bizalmasnak minősülő információkat, adatokat rögzít, amelyek zártkörű kezelése (a továbbiakban: titkosítása) indokolt a Társaság üzleti érdekeinek védelme érdekében.
	2. Felek rögzítik, hogy az Óbudai Egyetem Tanulmányi és vizsgaszabályzatának és Tanulmányi ügyrendjének (a továbbiakban együtt: Szabályzat) megfelelően a Hallgató és a Társaság kérelmezték a Szakdolgozat titkosítását.
2. **A megállapodás tárgya**
	1. Az Egyetem jelen megállapodás aláírásával tudomásul veszi, hogy a Szakdolgozatban szereplő, a Szakdolgozattal összefüggésben a Társaságtól származó személyes, informatikai, üzleti, műszaki és egyéb információ (a továbbiakban együttesen: Információ) bizalmas természetű, és a Társaság tulajdonát képezi. Felek jelen megállapodás aláírásával tudomásul veszik és kijelentik, hogy az elkészült Szakdolgozat és mellékletei jelen titoktartási megállapodás hatálya alá tartoznak.
3. **Felek jogai és kötelezettségei**
	1. A 2.1. pontban foglaltakra tekintettel az Egyetem a Szakdolgozatot a titoktartás szabályai és a Szabályzatban foglaltak szerint köteles kezelni. Az Egyetem vállalja, hogy a Szakdolgozatot üzleti titokként kezeli, azt a szerződés időtartama alatt harmadik személyek tudomására nem hozza, illetve semmilyen módon nem teszi hozzáférhetővé a Társaság előzetes írásbeli engedélye nélkül.
	2. Társaság kijelenti, hogy az Egyetem Szabályzatának a titkosított szakdolgozatok kezelésének eljárási rendjében foglaltakat megismerte és az abban foglalt rendelkezéseket a jelen megállapodás alkalmazásának vonatkozásában elfogadja.
	3. Az Egyetem vállalja, hogy a Szabályzat szerinti eljárásrend alkalmazásával kerül sor a titkosított Szakdolgozat megvédésére. A 3.1. pontban előírt titoktartási kötelezettség alól kivételt képez a Szakdolgozat megvédésének folyamata, ahol az értékelő bizottság tagjai – előzetes titoktartási nyilatkozat aláírását követően – megismerik a Szakdolgozat tartalmát.
	4. Az Egyetem kötelezettséget vállal arra, hogy kizárólag azok a közalkalmazottai ismerhetik meg a Szakdolgozat tartalmát, akik tekintetében ez feltétlenül szükséges a Szakdolgozat intézményen belüli, szabályos kezelése céljából. Az Egyetem köteles gondoskodni arról, hogy a titoktartási kötelezettség kiterjed az Egyetem közalkalmazottaira.
	5. Társaság tudomásul veszi, hogy a Szakdolgozat elektronikus formátumú változata a Szabályzat értelmében feltöltésre kerül az intézményi könyvtárakba, ahol lehetőség van a titkosításhoz szükséges elérési jogosultsági szint beállítására.
	6. Felek megállapodnak, hogy a titkosított Szakdolgozat kapcsán az alábbi adatok nyilvánosak, azaz nem képezik jelen megállapodás tárgyát:

a) a szakdolgozat címe, a szerző és témavezető neve és a védés időpontja,

b) a titkosítás ténye és a titkosítás határidejének várható lejárata.

* 1. Felek megállapodnak, hogy jelen megállapodás időtartama az aláírásának napjától számított ... év időtartamra szól. Ennek megfelelően a Szakdolgozatra vonatkozóan az Egyetem titoktartási kötelezettsége ………… év elteltével megszűnik és Társaság hozzájárul, hogy ezen idő leteltét követően a Szakdolgozat nyilvánosságra kerüljön.
	2. Felek rögzítik, hogy az üzleti titok védelméről szóló 2018. évi LIV. törvény alapján az üzleti titok akkor is törvényes védelem alatt áll, ha külön szerzői jogi védelemben, szabadalmi oltalomban, használati mintaoltalomban vagy egyéb, jogszabályokban meghatározott, szellemi alkotásokra vonatkozó jogi védelemben nem részesül.
	3. Felek rögzítik, hogy a jelen megállapodás szerinti titoktartási kötelezettség nem érvényesíthető államigazgatási (így különösen adóügyi) és bírósági eljárásban, továbbá azokban az esetekben, amikor jogszabály írja elő, hogy az információt a jogszabályban megjelölt személlyel közölni kell (pl. közérdekű, vagy közérdekből nyilvános adatok közlése), ezért ezekre nézve kölcsönösen és előzetesen mentesítik egymást a titoktartási kötelezettség alól, azzal a feltétellel, hogy Felek kötelesek előzetesen értesíteni egymást a jogszabályi kötelezettségről, illetve az eljárások tényéről és jogszabály alapján, illetve az eljárás során átadandó információk mértékéről.
	4. Nem állapítható meg titoktartási kötelezettség továbbá az információk következő csoportjára:

a) azon információ, amely nem az Egyetem hibájából vagy szerződésszegésének következtében került nyilvánosságra;

b) azon információ, amely a Társaság tudtán kívül már az átadás időpontjában közismert vagy bárki számára megismerhető volt;

c) azon információ, amely olyan személy által jutott nyilvánosságra, akiért Felek nem felelnek.

* 1. Felek a következő kapcsolattartó személyeken keresztül értesítik egymást jelen megállapodással kapcsolatosan.

Egyetem részéről:

Név, beosztás: Hasilló György, igazgatási ügyintéző

Telefon: +36-1-666-5358

E-mail: hasillo.gyorgy@bgk.uni-obuda.hu

Társaság részéről:

Név, beosztás:

Telefon:

E-mail:

Felek a kapcsolattartók személyében bekövetkezett változásokról kötelesek egymást haladéktalanul, de legfeljebb három munkanapon belül írásban tájékoztatni.

1. **Egyéb rendelkezések**
	1. Felek a jelen megállapodásból eredő vitás kérdéseket elsődlegesen tárgyalás útján egymás között rendezik, amennyiben ez 60 napon belül nem vezet eredményre, úgy Felek a Polgári Perrendtartásról szóló törvény mindenkori szabályai szerint járnak el.
	2. A jelen megállapodásban nem szabályozott kérdések tekintetében a Ptk. rendelkezései, a hatályos magyar jogszabályok és a Szabályzat rendelkezései az irányadók.
	3. Jelen megállapodás 4 (azaz négy) egymással szó szerint egyező eredeti példányban készült.

Felek jelen szerződést, mint akaratukkal mindenben megegyezőt, jóváhagyólag és saját kezűleg írták alá.

|  |  |
| --- | --- |
| A ………………………….. (Társaság)képviseletében: | Az Óbudai Egyetem (Egyetem)képviseletében: |

|  |  |
| --- | --- |
| …………………………….…………………… | …………………………….…………………… |
| ügyvezető |  |

A fenti megállapodásban foglaltakat megismertem és tudomásul vettem:

Budapest, 20

…………………………….……………………

hallgató